
ข้อสอบข้อเขียนพระอภิธรรม  ภาคเรียนที่ ๑    ปีการศึกษา ๒๕๕๗
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย

ชั้น  จูฬอาภิธรรมิกะตรี
สอบวันเสาร์ที่  ๑๔  มิถุนายน  พ.ศ. ๒๕๕๗
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.

-----------------------------------------------------------------------------------------------------------------------------------------

๑.  
ก. จงแสดงคำปณามและปฏิญญาของพระอนุรุทธาจารย์ทั้งบาลีและคำแปล
   
ข.  จงแสดงความหมายของคำดังต่อไปนี้  สมฺมาสมฺพุทฺธํ,  สสทฺธมฺมคณุตฺตมํ,  ภาสิสฺสํ
๒. จงแสดงความหมายของชื่อดังต่อไปนี้

ก. อโสภณจิต  
ข.รูปาวจรจิต
ค.มหัคคตจิต
ฆ.โลกียจิต
ง.โลกุตตรจิต  
จ.ฌานจิต
๓. 
ก. สมฺปยุตฺตํ  มีกี่อย่าง  คืออะไรบ้าง  จงแปลด้วย

ข. ปรมัตถสัจจะ  มีกี่อย่าง  คืออะไรบ้าง  แสดงมาพร้อมความหมาย

ค. อกุศลจิต  หมายความว่าอย่างไร  และมีกี่ประเภท  คืออะไรบ้าง ?

๔.  ในจิต  ๑๒๑  ดวงนั้น  เมื่อจำแนกเป็นนัย ๆ แล้วมีกี่นัย  คืออะไรบ้าง ? แสดงมาพร้อมความหมาย ?

๕.  เจตสิก ๕๒ ว่าโดยราสีมีเท่าไร คืออะไรบ้าง และในราสีหนึ่งๆ มีจำนวนเท่าไร คืออะไรบ้าง
๖. 
ก. วิจารเจตสิก   ประกอบได้ในจิตเท่าไร ?  คืออะไรบ้าง ?


ข. วิริยเจตสิก  ประกอบได้ในจิตเท่าไร  ?  คืออะไรบ้าง ?


ค. อหิริกเจตสิก  ประกอบได้ในจิตเท่าไร  ?  คืออะไรบ้าง ?


ง. อโทสเจตสิก  ประกอบได้ในจิตเท่าไร  ?  คืออะไรบ้าง ?


จ. สัมมาวาจาเจตสิก  ประกอบได้ในจิตเท่าไร  ?  คืออะไรบ้าง ?

๗.  
ก.  โลภมูลจิตดวงที่ ๔

มีเจตสิกประกอบได้เท่าไร  คืออะไรบ้าง ?


ข.  หสิตุปปาทจิต 

มีเจตสิกประกอบได้เท่าไร  คืออะไรบ้าง ?


ค.  มหากุศลจิตดวงที่ ๕

มีเจตสิกประกอบได้เท่าไร  คืออะไรบ้าง ?


ง.  ตติยฌานจิต ๓

มีเจตสิกประกอบได้เท่าไร  คืออะไรบ้าง ?


จ.  ตติยฌานจิต ๘

มีเจตสิกประกอบได้เท่าไร  คืออะไรบ้าง ?

๘. 
ก.ให้แสดงคาถาที่แสดงการสงเคราะห์รูป ๕ นัย พร้อมทั้งคำแปล ?


ข. รูปมีจำนวนเท่าใด  คืออะไรบ้าง ให้แสดงชื่อของรูปเหล่านั้นมาตามลำดับโดยเฉพาะๆ
๙.
ก. อัชฌัตติกรูป  วัตถุรูป  ทวารรูป  อินทริยรูป  โอฬาริกรูป  ที่เกิดในศีรษะของท่าน  มีจำนวนเท่าไร  
                 คืออะไรบ้าง  ให้แสดงมาโดยเฉพาะ ๆ ?


ข. กำเนิดของสัตว์มีเท่าไรคืออะไรบ้าง
๑๐.
ก.  ให้แปลคุณของพระนิพพาน  ดังต่อไปนี้    ปทํ  อจฺจุตํ  อจฺจนฺตํ  อสงฺขตํ  อนุตฺตรํ

ข.  พระนิพพานเมื่อว่าโดยสภาวลักษณะแล้ว มีเท่าไร  คือ  อะไรบ้าง  จงแสดงมาดู
***************
ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย

ข้อสอบสัมภาษณ์พระอภิธรรม  ภาคเรียนที่ ๑ ปีการศึกษา ๒๕๕๗
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันอาทิตย์ที่  ๑๕  มิถุนายน พ.ศ. ๒๕๕๗
วิชา  : จิต  เจตสิก  รูป  นิพพาน   

๕ ข้อ  

๒๕ คะแนน  

เวลา  ๑๕  นาที
-----------------------------------------------------------------------------------------------------------------------------------------

๑.  
ก.  สัทธรรมมีกี่อย่าง  คืออะไรบ้าง ?


ข.  จิตเมื่อว่าโดยสรุปแล้วมีเท่าไร  คืออะไรบ้าง ?

ตอบ
ก.  สัทธรรมมี  ๓  อย่าง คือ
 
๑.  ปริยัติสัทธรรม ได้แก่  พระบาลี  และอรรถกถา
 
๒.  ปฏิบัติสัทธรรม ได้แก่  การรักษาศีล  การถือธุดงค์  การเจริญสมถกรรมฐาน  และวิปัสสนา
 กรรมฐาน
๓.  ปฏิเวธสัทธรรม   ได้แก่   มรรค  ผล   นิพพาน  ฌาน  อภิญญา


ข.  จิตเมื่อว่าโดยสรุปแล้ว  มี  ๓  อย่างคือ
     
๑.  มีการรับอารมณ์อยู่เสมอ
     
๒.  เป็นเหตุให้เจตสิกทั้งหลายรู้อารมณ์ได้คล้าย ๆ  กับผู้นำ
     
๓.  ทำให้สิ่งที่มีชีวิตและไม่มีชีวิตวิจิตรพิสดาร
๒. จงจำแนกจิต ๑๒๑ โดยชาติเภทนัย  และภูมิเภทนัยมาให้ถูกต้อง ?  

ตอบ  
ชาติเภทนัย  มี  ๔  ชาติ  คือ
๑. อกุศลชาติ  มี  ๑๒  ดวงคือ  
โลภมูลจิต ๘    โทสมูลจิต ๒   โมหมูลจิต ๒
๒. กุศลชาติ  มี  ๓๗  ดวงคือ  
มหากุศลจิต ๘  รูปาวจรกุศลจิต ๕   
 



อรูปาวจรกุศลจิต ๔  มรรคจิต ๒๐
๓. วิปากชาติ  มี  ๕๒  ดวงคือ  
อกุศลวิปากจิต ๗ อเหตุกกุศลวิปากจิต ๘ มหาวิปากจิต ๘  
รูปาวจรวิปากจิต ๕  อรูปาวจรวิปากจิต ๔    ผลจิต ๒๐
๔.  กริยาชาติ  มีจิต  ๒๐  ดวงคือ  อเหตุกกริยาจิต ๓  มหากริยาจิต ๘     รูปาวจรกริยาจิต ๕

อรูปาวจรกริยาจิต ๔
ภูมิเภทนัย  มี  ๔  ภูมิ  คือ
๑.  กามภูมิ  
มี  ๕๔  ดวงคือ   อกุศลจิต ๑๒  อเหตุกจิต ๑๘  กามาวจรโสภณจิต ๒๔
๒.  รูปภูมิ  
มี  ๑๕  ดวงคือ   รูปาวจรกุศลจิต ๕  รูปาวจรวิปากจิต ๕  รูปาวจรกริยาจิต ๕
๓.  อรูปภูมิ  
มี ๑๒  ดวงคือ    อรูปาวจรกุศลจิต ๔  อรูปาวจรวิปากจิต ๔  อรูปาวจรกริยาจิต ๔
๔.  โลกุตตรภูมิจิต  มี  ๔๐  ดวงคือ  มรรคจิต  ๒๐  ผลจิต ๒๐
๓. 
ก. เจตสิกที่ประกอบในโลกียจิตได้ทั้งหมด  มีจำนวนเท่าไร  คืออะไรบ้าง ?

ข. อกุศลจิตที่ประกอบในโลภมูลจิตโดยเฉพาะนั้น  มีกี่ดวง  คืออะไรบ้าง

ค. โลภมูลจิต ๘  มีเจตสิกประกอบได้เท่าไร  คืออะไรบ้าง ?
ตอบ 
ก. มี ๗ ดวงคือ  สัพพจิตตสาธารณเจตสิก ๗

ข. มี ๓ ดวงคือ โลภะ  ทิฏฐิ  มานะ

ค. มี ๒๒ ดวงคือ อัญญสมานเจตสิก ๑๓  โมจตุกเจตสิก ๔  โลติกเจตสิก  ๓  ถีทุกเจตสิก ๒
๔. 
อุตุชรูป ๔  อย่างที่เกิดอยู่ในร่างกายของท่านนั้น  คืออะไรบ้าง ? ให้แสดงความหมายของ 
อุตุชรูปนั้นๆ ด้วย
ตอบ 
อุตุชรูป  ๔  อย่างที่เกิดอยู่ในร่างกายของข้าพเจ้านั้น  คือ
๑. กัมมปัจจยอุตุชรูป       รูปที่เกิดจากอุตุที่มีกรรมเป็นสมุฏฐาน
๒. จิตตปัจจยอุตุชรูป       รูปที่เกิดจากอุตุที่มีจิตเป็นสมุฏฐาน
๓. อุตุปัจจยอุตุชรูป         รูปที่เกิดจากอุตุที่มีอุตุเป็นสมุฏฐาน
๔. อาหารปัจจยอุตุชรูป   รูปที่เกิดจากอุตุที่มีอาหารเป็นสมุฏฐาน
๕.
นิพพานเมื่อว่าโดยอาการแล้ว มีกี่อย่าง คืออะไรบ้าง  ให้แสดงความหมายของนิพพานนั้นโดยสังเขป ?

ตอบ
นิพพานมี  ๓ อย่างคือ  
๑.สุญญตนิพพาน  หมายความว่า ความเป็นอยู่ของพระนิพพานนั้น สูญสิ้นจากกิเลสและขันธ์ ๕ ไม่มีอะไรเหลืออยู่แล้ว
๒.อนิมิตตนิพพาน  หมายความว่า ความเป็นอยู่ของพระนิพพานนั้นไม่มีนิมิตเครื่องหมาย รูปร่าง สัณฐาน สีสันวรรณะ แต่อย่างใดเลย
๓.อัปปณิหิตนิพพาน หมายความว่า ความเป็นอยู่ของพระนิพพานนั้นไม่มีอารมณ์ที่น่าปรารถนาด้วยโลภะ และไม่มีตัณหาเป็นตัวต้องการอยู่ในนิพพานนั้น
******************
ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๑  ปีการศึกษา ๒๕๕๗
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันเสาร์ที่  ๑๔  มิถุนายน  พ.ศ. ๒๕๕๗
วิชา  : จิต  เจตสิก  รูป  นิพพาน   
๑๐  ข้อ  
   รวม   ๑๐๐  คะแนน
             เวลา  ๔ ชม.

-----------------------------------------------------------------------------------------------------------------------------------------

๑.  
ก. จงแสดงคำปณามและปฏิญญาของพระอนุรุทธาจารย์ทั้งบาลีและคำแปล
   
ข.  จงแสดงความหมายของคำดังต่อไปนี้  สมฺมาสมฺพุทฺธํ,  สสทฺธมฺมคณุตฺตมํ,  ภาสิสฺสํ
ตอบ
ก.  คำปณามและปฏิญญาทั้งบาลีและคำแปล


สมฺมาสมฺพุทฺธมตุลํ

สสทฺธมฺมคณุตฺตมํ


อภิวาทิย  ภาสิสฺสํ

อภิธมฺมตฺถสงฺคหํ ฯ

ข้าพระพุทธเจ้า (พระอนุรุทธาจารย์) ขอนอบน้อมถวายอภิวันทนาการ  แด่พระพุทธองค์ผู้ตรัสรู้เญยยธรรมทั้งหลายเอง  ไม่มีผู้เปรียบปาน  พร้อมด้วยพระสัทธรรม  และคณะพระอริยสงฆ์เจ้าทั้งหลาย  ซึ่งเป็นผู้อุดมแล้ว  จักแต่งคัมภีร์ที่มีนามว่า  อภิธัมมัตถสังคหต่อไป

ข. สมฺมาสมฺพุทฺธํ   หมายความว่า  ผู้ตรัสรู้เญยยธรรมทั้งปวงตามลำพังพระองค์องเองอย่างถูกถ้วน
 
สสทฺธมฺมคณุตฺตมํ  หมายความว่า  พร้อมด้วยพระสัทธรรมและคณะพระอริยสงฆ์เจ้า  ทั้งหลายซึ่งเป็นผู้อุดม
 
ภาสิสฺสํ
      หมายความว่า  เป็นคำรับรองว่าจะแต่ง
๒. จงแสดงความหมายของชื่อดังต่อไปนี้

ก. อโสภณจิต  
ข.รูปาวจรจิต
ค.มหัคคตจิต
ฆ.โลกียจิต
ง.โลกุตตรจิต  
จ.ฌานจิต
ตอบ
ก. อโสภณจิต  หมายความว่าจิตที่นอกจากโสภณจิตที่เป็นจิตสวยงาม  หรือเป็นจิตที่ไม่ได้เกิดพร้อมกันกับโสภณเจตสิก

ข. รูปาวจรจิต  หมายความว่า  จิตทั้ง๑๕ ดวงนี้  ท่องเที่ยวอยู่ในภูมิอันเป็นที่เกิดแห่งวัตถุรูป  และกิเลสรูปเป็นส่วนมาก  

ค. มหัคคตจิต  หมายความว่าจิตที่เข้าถึงความเป็นใหญ่  และประเสริฐ

ฆ. โลกียจิต  หมายความว่า  จิตเหล่านี้ย่อมเกิดอยู่ในโลกทั้ง ๓ คือ กามโลก รูปโลก อรูปโลก 

ง. โลกุตตรจิต  หมายความว่า  จิตเหล่านี้พ้นจากโลกทั้ง ๓ คือ กามโลก  รูปโลก  อรูปโลก

จ. ฌานจิต หมายความว่าจิตที่ประกอบด้วยองค์ฌาน  มีวิตกเป็นต้น

๓. 
ก. สมฺปยุตฺตํ  มีกี่อย่าง  คืออะไรบ้าง  จงแปลด้วย

ข. ปรมัตถสัจจะ  มีกี่อย่าง  คืออะไรบ้าง  แสดงมาพร้อมความหมาย

ค. อกุศลจิต  หมายความว่าอย่างไร  และมีกี่ประเภท  คืออะไรบ้าง ?

ตอบ 
ก.สมฺปยุตฺตํ  มี  ๕  อย่าง  คือ

๑. ทิฏฺคตสมฺปยุตฺตํ  
จิตที่ประกอบด้วยทิฏฐิ  

คือ  ความเห็นผิด

๒. ปฏิฆสมฺปยุตฺตํ   
จิตที่ประกอบด้วยโทสะ  

คือ  ความโกรธ

๓. วิจิกิจฺฉาสมฺปยุตฺตํ   
จิตที่ประกอบด้วยวิจิกิจฉา 
คือ  ความสังสัย

๔. อุทฺธจฺจสมฺปยุตฺตํ   
จิตที่ประกอบด้วยอุทธัจจะ 
คือ  ความฟุ้งซ่าน

๕. าณสมฺปยุตฺตํ   
จิตที่ประกอบด้วยปัญญา 
คือ  ความรู้ 

ข. ปรมัตถสัจจะ  มี  ๒ อย่าง  คือ

๑.สภาวสัจจะ  ธรรมที่เป็นจริงตามสภาวะลักษณะ  ได้แก่  กุศลธรรม อกุศลธรรม เป็นต้น  ที่แสดงไว้ในอภิธรรมปิฎก

๒.อริยสัจจะ  ธรรมที่เป็นจริงโดยเฉพาะอริยบุคคลทั้งหลาย ได้แก่ อริยสัจจ์ ๔ มีทุกขสัจจะ เป็นต้น

ค.อกุศลจิต  หมายความว่า  จิตที่มีโทษและให้ผลตรงกันข้ามกับกุศลจิต  และเป็นจิตที่ประกอบกับอกุศลเจตสิกมี  ๓  ประเภท คือ  ๑.โลภมูลจิต,  ๒.โทสมูลจิต,  ๓.โมหมูลจิต
๔. ในจิต  ๑๒๑  ดวงนั้น  เมื่อจำแนกเป็นนัย ๆ แล้วมีกี่นัย  คืออะไรบ้าง ? แสดงมาพร้อมความหมาย ?

ตอบ
จำแนกจิต ๑๒๑ เป็นนัย ๆ  มีอยู่  ๙  นัย  คือ

๑.  ชาติเภทนัย
 การแยกประเภทของจิตโดยชาติ  มี  ๔  ชาติ  คือ  อกุศลชาติ,  กุศลชาติ,  วิปากชาติ,                กริยาชาติ

๒.  ภูมิเภทนัย 
   การแยกประเภทของจิตโดยภูมิทั้ง  ๔  คือ  กามภูมิ,  รูปภูมิ,  อรูปภูมิ,  โลกุตตรภูมิ

๓.  โสภณเภทนัย   การแยกประเภทของจิตโดยอโสภณะ  และโสภณะ

๔.  โลกเภทนัย
    การแยกประเภทของจิตโดยโลกียะ  และโลกุตตระ

๕.  เหตุเภทนัย
    การแยกประเภทของจิตโดยอเหตุกะ  และสเหตุกะ

๖.  ฌานเภทนัย     การแยกประเภทของจิตโดยอฌาน  และฌาน

๗.  เวทนาเภทนัย   การแยกประเภทของจิตโดยเวทนา  ๕  คือ  สุขเวทนา,  ทุกขเวทนา,  โสมนัสเวทนา,  โทมนัสเวทนา,  อุเบกขาเวทนา

๘.  สัมปโยคเภทนัย
การแยกประเภทของจิตโดยสัมปยุตต์  และวิปปยุตต์

๙.  สังขารเภทนัย
การแยกประเภทของจิตโดยอสังขาริก  และสสังขาริก
๕.  เจตสิก ๕๒ ว่าโดยราสีมีเท่าไร คืออะไรบ้าง และในราสีหนึ่งๆ มีจำนวนเท่าไร คืออะไรบ้าง
ตอบ 
เจตสิก ๕๒ ว่าโดยราสีมี ๓ คือ  ๑.อัญญสมานราสีเจตสิก  ๒.อกุศลราสีเจตสิก ๓.โสภณราสีเจตสิก
อัญญสมานราสีเจตสิกมี ๑๓ คือ 
สัพพจิตตสาธารณเจตสิก ๗
ปกิณณกเจตสิก ๖
อกุศลราสีเจตสิกมี ๑๔ คือ 
โมจตุกเจตสิก ๔
โลติกเจตสิก ๓
โทจตุกเจตสิก ๔
ถิทุกเจตสิก ๒
วิจิกิจฉาเจตสิก ๑
โสภณราสีเจตสิกมี ๒๕ คือ 
โสภณสาธารณเจตสิก ๑๙
 



วิรตีเจตสิก ๓
อัปปมัญญาเจตสิก ๒
ปัญญินทรีย์เจตสิก ๑
๖. 
ก. วิจารเจตสิก   ประกอบได้ในจิตเท่าไร ?  คืออะไรบ้าง ?


ข. วิริยเจตสิก  
 ประกอบได้ในจิตเท่าไร  ?  คืออะไรบ้าง ?


ค. อหิริกเจตสิก ประกอบได้ในจิตเท่าไร  ?  คืออะไรบ้าง ?


ง. อโทสเจตสิก  ประกอบได้ในจิตเท่าไร  ?  คืออะไรบ้าง ?


จ. สัมมาวาจาเจตสิก    ประกอบได้ในจิตเท่าไร  ?  คืออะไรบ้าง ?

ตอบ
ก. วิจารเจตสิก ประกอบได้ในจิต ๖๖ ดวงคือกามจิต ๔๔ (เว้นทวิปัญจวิญญาณจิต ๑๐ ทุติยฌานจิต ๑๑) ปฐมฌานจิต ๑๑  

ข. วิริยเจตสิก  ประกอบได้ในจิต ๑๐๕ ดวงคือ กามจิต  ๓๘  (เว้นอเหตุกวิปากจิต ๑๕ ปัญจทวาราวัชชนจิต ๑) มหัคคตจิต ๒๗ โลกุตตรจิต ๔๐

ค. อหิริกเจตสิก   ประกอบได้ในอกุศลจิต ๑๒  ทั้งหมด

ง. อโทสเจตสิก
ประกอบได้ในโสภณจิตทั้งหมด ๕๙ หรือ ๙๑ ดวง

จ. สัมมาวาจาเจตสิก  ประกอบได้ในจิต  ๑๖ หรือ ๔๘  ดวงคือ มหากุศลจิต ๘ โลกุตตรจิต ๘ หรือ ๔๐
๗.  
ก.  โลภมูลจิตดวงที่ ๔

มีเจตสิกประกอบได้เท่าไร  คืออะไรบ้าง ?


ข.  หสิตุปปาทจิต 

มีเจตสิกประกอบได้เท่าไร  คืออะไรบ้าง ?


ค.  มหากุศลจิตดวงที่ ๕
มีเจตสิกประกอบได้เท่าไร  คืออะไรบ้าง ?


ง.  ตติยฌานจิต ๓

มีเจตสิกประกอบได้เท่าไร  คืออะไรบ้าง ?


จ.  ตติยฌานจิต ๘

มีเจตสิกประกอบได้เท่าไร  คืออะไรบ้าง ?

ตอบ
ก.  โลภมูลจิตดวงที่ ๔  มีเจตสิกประกอบได้  ๒๑  ดวงคือ  อัญญสมานเจตสิก ๑๓  โมจตุก ๔  โลภะ  มานะ  ถีทุก ๒



ข.  หสิตุปปาทจิต   
มีเจตสิกประกอบได้  ๑๒  ดวงคือ  อัญญสมานเจตสิก ๑๒  (เว้นฉันทะ)


ค.  มหากุศลจิตดวงที่ ๕
มีเจตสิกประกอบได้  ๓๗  ดวงคือ  อัญญสมานเจตสิก ๑๒ (เว้นปีติ)  โสภณเจตสิก ๒๕



ง.  ตติยฌานจิต ๓  
มีเจตสิกประกอบได้ ๓๓  ดวงคือ  อัญญสมานเจตสิก ๑๑ (เว้นวิตก  วิจาร)  โสภณเจตสิก ๒๒ (เว้นวิรตี ๓)

จ.  ตติยฌานจิต ๘   
มีเจตสิกประกอบได้ ๓๔  ดวงคือ  อัญญสมานเจตสิก ๑๑  (เว้นวิตก  วิจาร)  โสภณเจตสิก ๒๓ (เว้นอัปปมัญญา ๒)
๘. 
ก.ให้แสดงคาถาที่แสดงการสงเคราะห์รูป ๕ นัย พร้อมทั้งคำแปล ?


ข. รูปมีจำนวนเท่าใด  คืออะไรบ้าง ให้แสดงชื่อของรูปเหล่านั้นมาตามลำดับโดยเฉพาะๆ
ตอบ
ก. แสดงคาถาแสดงการสงเคราะห์รูป ๕นัย พร้อมทั้งคำแปลดังนี้
              สมุทฺเทสา วิภาคา จ
สมุฏฺฐานา กลาปโต
              ปวตฺติกฺกมโต เจติ
ปญฺจธา ตตฺถ สงฺคโห
การแสดงสงเคราะห์รูปในปริจเฉทนี้ พระอนุรุทธาจารย์แสดงเป็น ๕ นัย คือ
๑. รูปสมุทเทสนัย          การแสดงรูปโดยสังเขป
๒. รูปวิภาคนัย              การจำแนกรูปโดยพิสดาร
๓. รูปสมุฏฐานนัย         การแสดงสมุฏฐานของรูป
๔. รูปกลาปนัย              การแสดงรูปที่เกิดขึ้น เป็นหมวด ๆ
๕. รูปปวัตติกกมนัย      การแสดงความเกิดขึ้นพร้อมด้วยความดับของรูปตามลำดับ  

ข. รูปมีจำนวน ๒๘ คือ ปฐวี 
อาโป  
เตโช
วาโย
จักขุปสาท  โสตปสาท
ฆานปสาท
ชิวหาปสาท 
กายปสาท
รูปารมณ์
สัททารมณ์ 
คันธารมณ์
รสารมณ์
โผฏฐัพพารมณ์
อิตถีภาวะ 
ปุริสภาวะ
หทยะ 
ชีวิตะ
อาหาระ

ปริจเฉทะ
กายวิญญัติ
วจีวิญญัติ   ลหุตา  มุทุตา  กัมมัญญตา
อุปจยะ
สันตติ
ชรตา
อนิจจตา
๙.
ก. อัชฌัตติกรูป  วัตถุรูป  ทวารรูป  อินทริยรูป  โอฬาริกรูป  ที่เกิดในศีรษะของท่าน  
              มีจำนวนเท่าไร  คืออะไรบ้าง  ให้แสดงมาโดยเฉพาะ ๆ ?


ข. กำเนิดของสัตว์มีเท่าไรคืออะไรบ้าง
ตอบ
ก. อัชฌัตติกรูป
ที่เกิดในศีรษะของข้าพเจ้า  มี  ๕  คือ  ปสาทรูป ๕

วัตถุรูป
ที่เกิดในศีรษะของข้าพเจ้า  มี  ๕  คือ  ปสาทรูป ๕

ทวารรูป
 ที่เกิดในศีรษะของข้าพเจ้า  มี  ๗  คือ  ปสาทรูป ๕   วิญญัติรูป ๒

อินทริยรูป  ที่เกิดในศีรษะของข้าพเจ้า มี  ๗  คือ  ปสาทรูป ๕ อิตถีภาวรูป หรือปุริสภาวรูป ๑ ชีวิตรูป ๑  

โอฬาริกรูป  ที่เกิดในศีรษะของข้าพเจ้า  มี  ๑๒ คือ  ปสาทรูป ๕  วิสยรูป ๗    

ข. กำเนิดของสัตว์มี ๔ คือ

๑. สังเสทชะกำเนิด  
หมายถึง เกิดในที่ที่มียางเหนียว

๒. โอปปาติกะกำเนิด  
หมายถึง เกิดผุดขึ้นโตทันที คล้ายกับว่าตกลงมาจากที่สูง

๓. อัณฑชะกำเนิด  
หมายถึง เกิดในฟอง

๔. ชลาพุชะกำเนิด  
หมายถึง เกิดในมดลูก
๑๐.
ก.  ให้แปลคุณของพระนิพพาน  ดังต่อไปนี้

     ปทํ  อจฺจุตํ  อจฺจนฺตํ  อสงฺขตํ  อนุตฺตรํ

ข.  พระนิพพานเมื่อว่าโดยสภาวลักษณะแล้ว มีเท่าไร  คืออะไรบ้าง  จงแสดงมาดู
ตอบ 
ก.  แปลคุณของพระนิพพานดังต่อไปนี้

ปทํ   แปลว่า  ส่วนหนึ่ง  

อจฺจุตํ  
แปลว่า ธรรมที่ไม่ตาย

อจฺจนฺตํ
แปลว่า ธรรมที่ก้าวล่วงขันธ์ ๕  ที่เป็นอดีต และอนาคต

อสงฺขตํ
แปลว่า  ธรรมที่ไม่ได้ถูกปรุงแต่งด้วยปัจจัย ๔ อย่างใดอย่างหนึ่ง

อนุตฺตรํ
แปลว่า  เป็นธรรมที่ประเสริฐ

ข. พระนิพพาน เมื่อว่าโดยสภาวลักษณะแล้ว  มีอย่างเดียว  คือ  สันติลักขณะ  หมายถึง สงบจากกิเลสและขันธ์ ๕  ทั้งหลาย
**********************
ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
